Спытаеце, чаму для тат? Ды таму што менавіта тат прыцягваюць да сваёй выхаваўчай дзейнасці педагогі цэнтра развіцця, на гэту актуальную дзейнасць апошнім часам робяць акцэнт метадысты і спецыялісты аддзела адукацыі, спорту і турызму райвыканкама. Да таго ж таты ў выхаванцаў падабраліся самыя незвычайныя. Напрыклад, ёсць сярод іх – сапраўдны каваль, што прыручыў жалеза, ганчар, што з гліны вырабляе посуд. Таты валодаюць майстэрствам, якім спрадвеку займаліся іхнія і нашыя продкі. Справы рук упрыгожваюць іх.